***Mobile Suit Gundam*** (機動戦士ガンダム, *Kidō Senshi Gandamu*?, poznat i kao ***First Gundam***, ***Gundam 0079*** ili ***Gundam '79***) japanska je anime SF mecha serija koju je producirao Sunrise. Napisao ju je i režirao Yoshiyuki Tomino, a u Japanu je doživjela premijeru 7.4. 1979. te trajala do 26.1. 1980. čime je obuhvatila 43 epizode. Bilo je to prvo izdanje buduće *Gundam* franšize koja će kasnije dobiti razne nastavke i nove serije. Smještena u futuristički svijet poznat kao *Univerzalno stoljeće* 0079, priča se odvija oko rata između Kneževine Zeon i Zemljine Federacije. Potonja koristi novo oružje, robota zvanog RX-78-2 Gundam kojim upravlja mladi Amuro Ray.

1981. serija je premontirana radi kino distribucije te preinačena u tri filma. Likove je dizajnirao Yoshikazu Yasuhiko, dok je Kunio Okawara bio odgovoran za dizajn robota. Prvi je film objavljen 22.2. 1981. Tomino je kasnije osobno napisao trilogiju romana koji ponavljaju radnju animea. Dvije manga adaptacije serije napisao je Tomino otprilike u isto vrijeme kada i anime serija.

Usprkos niskom TV rejtingu prilikom prvog emitiranja, zbog kojeg je serija ukinuta, popularnost *Gundama* je rasla s godinama što je dovelo do proizvodnje igračaka te reprize serije 1980. ali i kino distribucije, što je dovelo do uspješne franšize. Serija je poznata po revoluciji tzv. mecha žanra i masovnom nastanku sličnih serija o tinejdžerima koji upravljaju robotima, ali i opisu njihovih pilota kao vojnika.

Sredinom 2005. *TV Asahi* je objavio dvije liste 100 najboljih animea u zadnjih sto godina, na temelju istraživanja raznih dobnih skupina diljem Japana. *Mobile Suit Gundam* se na listi sastavljenoj po anketi provedenoj diljem nacije našao na prvom mjestu. U časopisu *Animage*, *Gundam* je 1979. također osvojio prvo mjesto na listi najboljih animea godine sa 1.711 glasa. Iduće godine, ponovno je osvojio glavno mjesto u istom časopisu, ovog puta sa čak 4.314 glasa.

Radnja
------

Godine 2079. (godina 0079 po *Univerzalnom stoljeću*), Kneževina Zeon je proglasila nezavisnost od Zemljine Federacije, te je uslijedio rat za nezavisnost nazvan Jednogodišnji rat. Sukob je zahvatio svaki kontinent na Zemlji, svaku obližnju svemirsku koloniju i mjesečevo naselje. Zeon, iako manja, je taktički uspješnija zbog upotrebe nove vrste oružja, tzv. pokretnih odijela [*Mobile suit*]. Nakon što pola čovječanstva pogine u sukobu, rat završi u pat poziciji koja traje osam mjeseci.

Priča započinje dolaskom novog federativnog ratnog broda, *Bijele baze*, u tajnu bazu kolonije 7 kako bi pokupio najnovije oružje Federacije. Ipak, slijede ih snage Zeona. Jedan njihov pripadnik se ogluši na zapovijed i napadne koloniju, čime ubija većinu posade Federacije i civila. Zbog očaja, mladi Amuro Ray slučajno pronađe robota RX-78 Gundam te neutralizira situaciju. *Bijela baza* pokupi novo oformiranu ekipu novaka i izbjeglica na putu da prežive.

Na svojem putu, pripadnici *Bijele baze* sretnu zapovjednika Zeona, Chara Aznablea. Iako Char ulazi u sukob sa Amurom, uzima prednost članova Federacije kako bi oni ubili Zeonovu obitelj Zabi kao dio njegovog plana o osveti. Amuro upoznaje Lalah Sune te se zaljubi u nju, ali ona pogiba zbog Chara. Kada snage Federacije izvrše invaziju utvrde A Baoa Qu kako bi pobjedio snage Zeona, Amuro se uključi u dvoboj jedan-na-jedan protiv Chara zbog mržnje uzrokovane smrti Lalah.

Glasovne uloge
--------------

* Toru Furuya - Amuro Ray
* Shuuichi Ikeda - Char Aznable
* Banjou Ginga - Gihren Zabi
* Daisuke Gouri - Dozle Zabi
* Fuyumi Shiraishi - Mirai Yashima
* Keiko Han - Lalah Sune
* Hirotaka Suzuoki - Bright Noah
* Ichirô Nagai - Degwin Sodo Zabi
* Kaneto Shiozawa - M'Quve
* Katsuji Mori - Garma Zabi

Kritike
-------

Kritičar DarkKanti je seriji dao ocjenu 8 od 10 na websiteu Nihnoreview:

"U biti, ovo je ratna priča. Ali je istodobno i puno više. To je uvid u ljudsku dušu, ljubavna priča, akcijska priča i ponajviše uzbudljiva priča koja pokazuje učinke rata na živote ljudi: osobe sa kojima se možete lako povezati te vas ostave da se brinete o njima. *MSG* nadvisuje ostale animee u karakterizacije, jer daje pohvalni razvoj likova na obje strane rata. Uz dramu tu su i neke predivno koreografirane akcijske scene, čime dobivate intrigrantno iskustvo. Na žalost, zastarjela animacija *MSG-a* nije izdržala zub vremena u jednakoj mjeri kao i priča... Također, *filler* epizode povremeno uništavaju ugođaj."

Izvori
------

1. ↑  „TV Asahi Top 100 Anime Part 2". Anime News Network. 23.9. 2005.
2. ↑  „Anime - the 1st Grand Prix Award". Animage. veljača 1980.
3. ↑  „Anime - the 2nd Grand Prix Award". Animage. listopad 1980.
4. ↑  DarkKanti. „Mobile Suit Gundam". Nihonreview. Arhivirano iz originala na datum 2014-10-27. Pristupljeno 2014-09-23.

Vanjske veze
------------

* *Mobile Suit Gundam* na IMDb-u (`en`)
* *Mobite Suit Gundam* na MyAnimeList
* *Mobite Suit Gundam* na Anime News Network

| * p
* r
* u
Dobitnici nagrade za najbolji anime u časopisu *Animage* |
| --- |
| 1979–1980 | 
* *Mobile Suit Gundam* (1979–1980prva dodjela)
* *Space Runaway Ideon* (1980)

 |
| 1981–1990 | 
* *Adieu Galaxy Express 999* (1981)
* *Six God Combination Godmars* (1982)
* *Crusher Joe* (1983)
* *Nausicaä of the Valley of the Wind* (1984)
* *Dirty Pair* (1985)
* *Castle in the Sky* (1986)
* *Saint Seiya* (1987)
* *My Neighbor Totoro* (1988)
* *Kiki's Delivery Service* (1989)
* *Nadia: The Secret of Blue Water* (1990)

 |
| 1991–2000 | 
* *Future GPX Cyber Formula* (1991)
* *Sailor Moon* (1992)
* *YuYu Hakusho* (1993–1994)
* *Neon Genesis Evangelion* (1995–1996)
* *The End of Evangelion* (1997)
* *Martian Successor Nadesico* (1998)
* *Cardcaptor Sakura* (1999)
* *Saiyuki* (2000)

 |
| 2001–2010 | 
* *Fruits Basket* (2001)
* *Mobile Suit Gundam SEED* (2002)
* *Fullmetal Alchemist* (2003)
* *Mobile Suit Gundam SEED Destiny* (2004–2005)
* *Code Geass: Lelouch of the Rebellion* (2006–2007)
* *Code Geass: Lelouch of the Rebellion R2* (2008)
* *K-On!* (2009)
* *Inazuma Eleven* (2010)

 |
| 2011–danas | 
* *Inazuma Eleven GO* (2011-2012)
* *Attack on Titan* (2013)
* *Free! ~Eternal Summer~* (2014)
* *Mr. Osomatsu* (2015)
* *Mobile Suit Gundam: Iron-Blooded Orphans* (2016)
* *Idolish7* (2017)
* *Case Closed* (2018)
* *Demon Slayer: Kimetsu no Yaiba* (2019)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 183382723
* LCCN: no2011120474

 |